**DECIZIA ETAPEI DE ÎNCADRARE**

**Nr. 000 din data 00.12.2023**

Ca urmare a solicitării de emitere a acordului de mediu adresate de **UAT AUGUSTIN**  prin **NASTAC DORIN CRISTIAN** cu sediul in jud. Brasov, com. Augustin, str. Lunga, nr. 238 înregistrată la APM Brașov cu nr. 4250 din 28.03.2023.

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări și completări prin **Legea nr. 49/2011**, cu modificările și completările ulterioare;

și ca urmare a completărilor depuse la dosar cu nr. 8846/04.07.2023, nr. 10590/10.08.2023, nr. 13433/05.10.2023, nr. 13680/11.10.2023, nr. 13686/ 11.10.2023, nr. 13778/12.10.2023, nr. 14955/08.11.2023, nr. 15567/20.11.2023 si nr. 15880/27.11.2023 autoritatea competentă pentru protecţia mediului APM Brașov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.11.2023, pentru proiectul **„CAPTARE IZVOR SI CONDUCTE DE ADUCTIUNE”**, propus a fi realizat în jud. Brasov, com. Augustin, CF nr. 100885 Augustin, nr. cad. 100885, conform Certificatului de Urbanism nr. 469 din 20.12.2021 cu valabilitate de 24 de luni emis de Consiliul Județean Brașov, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa 2, pct. pct. 13, lit. a) *orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului* ,
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

Terenul este situat in intravilanul com. Augustin- domeniu public.

Situatie existenta:

Alimentarea cu apa : În prezent, Comuna Augustin dispune de un sistem centralizat de alimentare cu apă potabilă, care în urma dezvoltării demografice a comunei Augustin nu mai asigură debitul și presiunea necesară.

Situatie propusa

CAPACITĂȚI:

* Lungimi de rețele proiectate:
* TEAVA PEHD PE100 SDR 16 PN 10 L= 940 m;
* u-PVC KG, SN 8 Dn 100 L= 70 m;
* Au fost prevăzute cămine de vizitare și de vane după cum urmează:
* Cămine rectangular cu dimensiunile LxlxH: 1,25x1,25x1,20 2 buc.;
* Cămine rectangular cu dimensiunile LxlxH: 0,80x0,80x1,40 1 buc.;
* Rezervor apă potabilă cu volumul V=100 mc 1 buc.
* Alimentare cu apă:
* Sursa: două izvoare de coastă. Debitul mediu = 0,5 l/s.
* Coordonate Stereo 70 Sursa de apă:

|  |  |  |  |  |
| --- | --- | --- | --- | --- |
| Nr.  Crt. | Denumire obiectiv | Coordonate Stereo70 | | Amplasament |
| 1. | Izvor 1 | 542773 | 50326 | UAT Augustin,  județul Brașov |
| 2. | Izvor 2 | 542754 | 503256 |
| 3. | Cămin colector proiectat | 542779 | 503294 |

* Instalații de captare: Captare izvor, alcătuită din sistem de drenuri radiale (fiecare cu lungimea de 20 - 30 m) și puț colector;
* Drenuri alcătuite din țeavă corugată din PEHD pe o lungime de 112 ml, 5 cămine de vizitare și un cămin de colectare a apei.
* Debitul mediu estimat care poate fi atins prin captarea celor două izvoare este de 0,5 l/s.
* Instalații aducțiune și de înmagazinare a apei:
* Aducțiune apă:
* Conductă PEHD De 100mm, L = 940 m, pozată subteran;
* Conductă PVC DN 100, L = 70 m, pozată subteran;
* Înmagazinare a apei:
* Rezervor apă pozabilă pozat suprateran, cu dimensiunile exterioare L x l H: 12 x 3 x 3 m, V= 100 m3.
* Apă pentru stingerea incendiilor: Rezervă intangibilă de 65 m3, asigurată în rezervorul de înmagazinare cu capacitatea de V= 100 m3.
* Coordonate Stereo 70 Instalații de înmagazinare a apei:

|  |  |  |  |  |
| --- | --- | --- | --- | --- |
| Nr.  Crt. | Denumire obiectiv | Coordonate Stereo70 | | Amplasament |
| 1. | Rezervor subteran pentru apă potabilă | 543157 | 503661 | UAT Augustin,  județul Brașov |

* Din căminul de colectare s-a propus o conductă de PEHD PE 100 SDR 17 De 100 mm, în lungime de 514 ml, pentru transportul apei la rezervorul pentru apă potabilă, care va avea un volum de V= 100 m3.
* Rezervorul cu dimensiunile exterioare L x l H: 12 x 3 x 3 m, va fi pozat subteran. Acesta va fi prevăzut cu conductă de prea-plin, conductă care va fi executată în interiorul bazinului și camerei vanelor din OL, iar apoi va fi executată din PVC.
* Evacuare apei în exces se va face înapoi în cursul de apă necadastrat fără a afecta albia naturală a pârâului.
* După rezervor a fost prevăzută o camera a vanelor care are rolul de a opri alimentarea cu apă pe timpul avariilor și de a menține intactă rezerva intangibilă de apă pentru incendii.
* La ieșirea din camera vanelor a fost prevăzută o stație de clorinare care va asigura calitatea din punct de vedere sanitar a apei.
* În urma procesului de clorinare apa se va putea da către consum.
* Pentru transportul apei, în urma procesului de clorinare s-a prevăzut un tronson de conductă PEHD PE 100 SDR 17 De 100 mm în lungime de 418 ml, până la conductă de distribuție existentă în sat.
* Pe traseul conductei de transport a apei s-au prevăzut două cămine de vane care au rolul de a opri alimentarea cu apă a rezervorului, respectiv a satului în cazul avariilor.
* Conductele de aducțiune, respectiv de distribuție se vor poza la adâncimea medie de -1,0 m față de cota terenului amenajat (fata de generatoarea superioara a conductei) pe un pat de nisip de 10 cm și va fi protejata în lateral și deasupra cu un strat de 15 cm de nisip. Peste stratul de protecție de 15 cm de nisip, umplutură se va face manual cu pământ cu granulația sub 20 mm în grosime de 30 cm peste care se va amplasat banda avertizoare. Restul de umplutură se va face mecanizat, în straturi de 30cm care vor avea un grad de compactare de minim 98%.
* Îmbinarea conductelor din PEHD se va realiza prin sudura cap la cap sau prin electrosudură.
* Instalații de tratare: Stație de clorinare care va asigura calitatea din punct de vedere sanitar a apei;
* La ieșirea din camera vanelor a fost prevăzută o stație de clorinare care va asigura calitatea din punct de vedere sanitar a apei.
* Coordonate Stereo 70 Instalații de tratare a apei:

|  |  |  |  |  |
| --- | --- | --- | --- | --- |
| Nr.  Crt. | Denumire obiectiv | Coordonate Stereo70 | | Amplasament |
| 1. | Stație de clorinare | 543159 | 503661 | UAT Augustin,  județul Brașov |

Organizarea de șantier

In incinta se vor amenaja locuri speciale cu containere pentru colectarea materialelor care se pot recupera sau valorifica. Materialele care nu se pot valorifica, ramase in urma executarii lucrarilor de constructii, vor fi transportate in locuri special amenajate.

Constructorul trebuie sa respecte conditiile impuse de utilizarea si protejarea domeniului public, precum si de protectie a mediului, potrivit normelor generale si locale.

La inceperea executiei lucrarilor, se monteaza la loc vizibil „Panoul de identificare a investitiei" minim 60x90cm.

De asemenea la executie se vor semnaliza punctele de lucru periculoase si se vor efectua instructajele necesare pentru prevenirea si evitarea oricarui accident de munca. Se vor respectata toate normele de protectia muncii si PSI in vigoare.

– localizarea organizării de şantier: organizarea de santier va fi localizata in zona amplasamentului;

– descrierea impactului asupra mediului a lucrărilor organizării de şantier - avand in vedere ca organizarea de santier se va realiza in incinta amplasamentului, ca prin proiectul propus vor fi realizate lucrari de mica anvergura, se estimeaza ca lucrarile necesare organizarii de santier nu vor genera impact negativ asupra mediului;

Pentru prevenirea, reducerea şi minimizarea efectelor nocive semnificative asupra factorilor de mediu se vor efectua următoarele lucrări directe:

- lucrări de nivelare a terenului (unde este cazul);

- terenul ocupat de lucrări provizorii va fi curaţat.

Organizarea de şantier şi managementul lucrărilor au în vedere afectarea suprafeţei de teren numai în limitele arealului construit. Respectarea normelor de întreţinere şi reglare a parametrilor tehnici de funcţionare a echipamentelor utilizate în construcţii limitează impactul acestora asupra.

Lucrările propuse pentru refacerea amplasamentului la finalizarea investiţiei:

* la finalizarea lucrărilor prevăzute prin proiect, perimetrul implicat va fi supus unui proces de reabilitare ce va viza ameliorarea zonelor afectate, daca va fi cazul;
* se vor realiza lucrări de renaturare şi reabilitare a zonelor afectate în urma eroziunilor datorate ploilor sau vantului;
* se vor realiza lucrări de amenajare in funcţie de caracteristicile zonei afectate, astfel încât sa fie limitat impactul negativ asupra acestora;
* organizare de şantier va fi de dimensiuni reduse astfel incat suprafata afecata sa fie cat mai redusa;
* folosirea de utilaje şi echipamente de gabarit cât mai mic, verificate tehnic, de generaţie recenta, dotate cu sisteme catalitice de reducere a poluanţilor din gazele de combustie;
* utilizare de trasee optime pe drumurile de acces existente;
* umectarea frontului de lucru si a perimetrului ce urmează a fi îngropat/săpat/excavat în vederea evitării emisiei de praf în atmosfera;

1. realizarea lucrărilor pe etape, pe o perioada scurta de timp.

* ***descrierea lucrărilor de refacere a amplasamentului în zona afectată de execuţia investiţiei:***

Pamantul rezultat din sapatura va fi amplasat doar pe o parte a forajului si va fi refolosit ulterior la amenajarea zonelor afectate de sapaturi;

***– căi noi de acces sau schimbări ale celor existente*** : Comuna Augustin este situată în cadrul județului Brașov (în partea de Nord – Est a județului, la periferie), lângă râul Olt și face parte din așezările din zona Rupea. Comuna Augustin, se află pe drumul județean numărul DJ 131 B, având ca vecini localitățile Ormeniș și Racoșul de Jos, pe malul râului Olt. Comuna are acces la cale ferată dinspre Brașov și Sighișoara.

***b) cumularea cu alte proiecte existente și/sau aprobate*** *–* nu este cazul;

***c) utilizarea resurselor naturale în special a solului, a terenurilor, a apei și a biodiversității*** *-* nu este cazul.

***d) cantitatea și tipurile de deșeuri generate/gestionate:***

*Pe perioada realizarii investitiei*, tipurile de deseuri rezultate vor fi deseuri inerte si nepericuloase.

Principalele surse de deseuri care pot rezulta in perioada de executie a lucrarilor sunt reprezentate de:

* deseuri inerte si nepericuloase: materialele de constructie - piatra sparta, pamant, nisip, pamant excavat, deseuri rezultate de la realizarea investiilor propuse, respectiv:
* resturi de la conductele de PVC folosite pentru retele de alimentare cu apa ;
* materiale de constructie, resturi de mortar, beton, ciment etc;
* deseuri menajere rezultate in cadrul organizarii de santier: deseuri menajere , etc.

Deseurile menajere rezultate in cadrul organizarii de santier vor fi in cantitati nesemnificative si nu prezinta un potential impact pentru mediu sau pentru sanatatea populatiei. Aceste deseuri menajare, pot insa constitui o sursa posibila de poluare doar daca nu sunt stocate temporar in spatii special amenajate si preluate ulterior de operatorul de salubritate autorizat.

Modul de gospodarire a deşeurilor

* deseurile menajere – se vor colecta intr-o punga de polietilena si se vor transporta corespunzator, la locurile indicate de Primarie ;
* deseurile rezultate de la executia investiilor propuse (resturi de la conductele de PVC, etc) se vor colecta intr-un container inscriptionat, si valorificate, dupa caz; deseurile vor fi periodic transportate de de catre societati autorizate, fara a bloca caile de acces
* deseurile inerte (sol, pamant, argila, nisip, asfalt, etc.) – se vor depune pe marginea santurilor sapate si se refolosi, pe cat posibil, pentru umplerea santurilor de pozare a conductelor, la terasamente, platforme , nivelari etc; pentru cantitatile de deseuri inerte ce nu se vor reutiliza se vor transporta la un depozit de deseuri inerte pentru depozitare;

Dupa darea in functiune a noii investitii, nu vor rezulta deseuri menajere .

***e) poluarea și alte efecte negative***

**Pentru protecția calității APELOR:**

**sursele de poluanţi pentru ape, locul de evacuare sau emisarul:** - nu este cazul;

**staţiile şi instalaţiile de epurare sau de preepurare a apelor uzate prevăzute: -** nu este cazul;

**masuri de protectie a resurselor de apa;**

Dupa executia investitiei, se va reface imprejmuirea ce va delimita zona de protectie sanitara cu regim sever/restrictie pantru foraj.

**Pentru protecția calității AERULUI:**

- sursele de poluanţi pentru aer, poluanţi, inclusiv surse de mirosuri;

*In perioada de construire:*

Se estimeaza că emisiile în aer pe perioada de execuţie a proiectului sunt reduse în timp şi afectează doar aria destinată realizării proiectului

- instalaţiile pentru reţinerea şi dispersia poluanţilor în atmosferă:

*In perioada de construire:*

* sursele de impurificare a atmosferei asociate activităţilor care vor avea loc în perioada de execuţie a proiectului sunt surse libere, deschise, ca urmare, nu se poate pune problema unor instalaţii de captare - epurare - evacuare în atmosferă a aerului impurificat/gazelor reziduale;

La executarea proiectului se vor respecta urmatoarele masuri:

* vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;
* lucrările de organizare a şantierelor trebuie să fie corect concepute şi executate, cu dotări moderne, care să reducă emisiile în aer, apă şi pe sol;
* concentrarea lucrarior de organizare de santierse va realiza într-o zona determinate, in interiorul amplasamentului, fapt care favorizeaza o exploatare controlată şi corectă;
* utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societati autorizate;
* alimentarea cu carburanţi a mijloacelor de transport se va face numai în staţii de alimentare autorizate;

In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:

* utilizarea materialelor speciale (folie de plastic, plasa, etc.) cu care se va acoperi pamantul excavat, pana la reutilizarea sau transportarea lui;
* pe spatiile verzi, acolo unde, pentru efectuarea lucrarilor, s-a indepartat stratul vegetal, la finalizarea acestora, vegetatia va fi replantata;
* minimizarea activitatilor generatoare de praf ;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea vehiculelor care ies de pe santier;
* oprirea motoarelor tuturor vehiculelor aflate in stationare, in zona santierului;
* Substanțele poluante pentru atmosferă se vor încadra în valorile limită pentru imisii stabilite de Legea nr. 104/2011 și  STAS 12574/1987 și în valorile limită pentru emisii stabilite de Ord. nr. 462/1993 al MAPM, actualizat 2016;

*In perioada de exploatare a investitiei:* nu este cazul

**Pentru protecția calității SOLULUI ȘI SUBSOLULUI:**

sursele de poluanţi pentru sol, subsol, ape freatice şi de adâncime:

Atat in perioadade construire, cat si in perioada de functionare a investitiei posibile surse de poluare a solului:

* scurgerile accidentale de carburanţi de la autovehiculele şi utilajele care tranzitează zona în perioada de amenajare/exploatare a investitiei - probabilitate redusă;
* gestionarea necorespunzatoare a deseurilor generate pe amplasament;
* gestionarea necorespunzatoare a apelor uzate;

lucrările şi dotările pentru protecţia solului şi a subsolului:

Pe perioada efectuării lucrărilor de construcţie, proiectantul a prevăzut o serie de măsuri pentru protecţia solului şi subsolului:

* utilizarea unor tehnologii moderne de construire;
* utilizarea unor utilaje de noua generatie;
* alimentarea cu combustibil si mentenanta utilajelor se va realiza numai cu unitati si pe amplasamnte autorizate;
* deseurile generate in perioada de construire vor fi stocate in spatii special amenajate, impermeabilizate, in recipient adecvati si vor fi eliminate/valorificate cu societati care au acest drept potrivit legii.

**Pentru protecția împotriva ZGOMOTULUI ȘI VIBRAȚIILOR:**

- sursele de zgomot şi de vibraţii;

In perioada de construire sursele de zgomot şi vibraţii pot fi generate de:

- autovehiculele în timpul aprovizionării cu materiale de construcţie;

- lucrări în cadrul organizării de şantier.

- amenajările şi dotările pentru protecţia împotriva zgomotului şi vibraţiilor –

In perioada de construire:

* limitarea traseelor străbătute si a orelor de lucru de către autovehiculele de transport utilaje şi materiale de construcţie;
* folosirea utilajelor de lucru conform cu volumul şi caracteristicile activităţilor desfăşurate;
* buna funcţionare a utilajelor folosite;
* oprirea motoarelor autovehiculelor in situatia in care stationeaza o perioada mai mare de timp in santier (ex. descarcarea materialelor de constructie).

In perioada de exploatare a investitiei:

* oprirea motoarelor autovehiculelor care stationeaza pe amplasament.

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viață al populației, actualizat 2023.

**Pentru protecția IMPOTRIVA RADIAȚIILOR**

- sursele de radiaţii: la realizarea proiectului nu vor fi utilizate materiale sau echipamente ce pot constitui surse de radiaţii;

– amenajările şi dotările pentru protecţia împotriva radiaţiilor – nu este cazul;

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice*** *-*nu este cazul;

**g) *riscurile pentru sănătatea umană*** – Notificare Asistenta de Specialiate nr. 1822/A/04.09.2023 emisa de DSPJ Brasov.

***2. Amplasarea proiectelor:***

***a) utilizarea actuală și aprobată a terenurilor***

Terenurile afectata de lucrari sunt situate in com. Augusrin- domeniul public.

Destinatia zonei conform PUG aprobat cu HCJ Brasov nr. 110/1999 si HCL nr. 3/2000.

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia*** *-*nu este cazul*;*

***c) capacitatea de absorbție a mediului natural, acordându-se o atenție specială următoarelor zone:***

***i) zonele umede, zone riverane, guri ale râurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere*** *-* nu este cazul;

***iv) arii naturale protejate de interes național, comunitar, internațional*** - nu este cazul;

***v) zone clasificate sau protejate conform legislației în vigoare:*** ***zone Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de Legislația privind aprobarea planului de amenajare a teritoriului național - Secțiunea a III - a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărirea zonelor de protecție sanitară și hidrogeologică*** *-* nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri*** - nu este cazul;

***vii) zone cu densitate mare a populației*** *-*nu este cazul;

***viii) peisajele și situri importante din punct de vedere istoric, cultural sau arheologic*** *-* nu este cazul;

***3. Tipurile și caracteristicile impactului potențial:***

***a) importanța și extinderea spațială a impactului: zona geografică și dimensiunea populației care poate fi afectată*** *-* nu este cazul;

***b)* *natura impactului*** -nu este cazul;

***c) natura transfrontieră a impactului*** *-*nu este cazul;

***d) intensitatea și complexitatea impactului*** *-* impact redus;

***e) probabilitatea impactului*** *-*redusă, doar pe perioada executării lucrărilor propuse prin proiect;

***f) debutul, durata, frecvența și reversibilitatea preconizate ale impactului*** *-* pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** – retea existenta apa- canal;

***h) posibilitatea de reducere efectivă a impactului*** -nu este cazul.

**II. Motivele pe baza cărora s-a stabilit necesitatea neefectuării evaluării adecvate, sunt următoarele:**

* proiectul propus nu intră sub incidența OUG nr. 57/2007 privind regimul ariilornaturale protejate, conservarea habitatelor naturale, a florei și faunei săbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul intra sub incidenta art. 48 si nu intra sub incidenta art. 54 din Legea Apelor nr. 107/1996 cu modificările și completările ulterioare.

In sensul celor mentionate, titularul detine aviz de Gospodarire a Apelor nr. 000 din 28.02.2023 inregistrata la APM Brasov, emisa de ADMINISTRATIA NATIONALA APELE ROMANE ADMINISTRATIA BAZINALA DE APA OLT SISTEMUL DE GOSPODARIRE A APELOR BRASOV:

1. Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului 828 din 2019, anexa 1, cap. II. Procedura de emitere a avizului de gospodãrirea apelor – art. 9(6).
2. Se vor respecta prevederile din documentaţia tehnică înaintată spre avizare și condiţiile din Certificatul de Urbanism.
3. Orice modificare de soluţie faţă de cea avizată duce la obţinerea unui nou aviz de gospodărire a apelor, în caz contrar, avizul emis este considerat nul.
4. Beneficiarul are obligaţia, conform Legii Apelor 107 din 1996, să anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora.
5. Se interzice evacuarea de ape uzate neepurate sau insuficient epurate în apele de suprafață, rigole stradale sau în stratul freatic prin puțuri filtrante, atât pe perioada executării construcțiilor, cât și după punerea în funcțiune a acestora.
6. Nu se vor depozita şi/sau arunca deşeuri de orice fel pe malurile cursurilor de apă sau în albia acestora, atât pe perioada executării construcţiilor, cât și după punerea în funcțiune a acestora.
7. Pe toată perioada de execuție a lucrărilor, se vor lua măsurile care se impun pentru evitarea producerii de poluari accidentale.
8. Orice poluare accidentală produsă de beneficiar va fi anunțată în timp util la dispecerat SGA Brașov, telefon 0268/414567; se vor lua măsuri urgente de stopare și eliminare a cauzelor ce au produs-o.
9. În momentul finalizarii lucrarilor se va solicita autorizatie de gospodarire a apelor modificatoare, in baza unei documentatii tehnice de fundamentare intocmita de o firma atestata M.A.P conform Ord. nr. 891 din 2019.

**Condițiile de realizare a proiectului:**

1. Se vor respecta prevederile OUG nr.195/2005, aprobată prin Legea nr. 265/2006 cu modificările şi completările ulterioare, privind protecţia mediului;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
5. Se va respecta programul de lucru impus de Primăria Municipiului Brasov în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completarile ulterioare, privind liniștea publică, pe toată perioada de execuție a lucrărilor de construire;
6. Se va acorda atenţie manevrării utilajelor în apropierea zonelor locuite; Se vor lua măsuri corespunzătoare de a nu degrada sau ocupa terenul din zona limitrofă;
7. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
8. Se va evita depozitarea necontrolată a deșeurilor rezultate;
9. Se va asigura salubrizarea zonei și mentinerea curățeniei pe traseul drumurilor de acces, pe toată perioada realizării lucrărilor;
10. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementării proiectului;
11. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrării valorilor parametrilor vibrațiilor în limitele admisibile stabilite de SR 12025-2/94;
12. Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate.
13. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
14. În cazul unor poluări accidentale proiectantul şi constructorul răspund în solidar;

16) Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atât pe perioada execuției lucrărilor

cât și după aceasta;

17) Se vor respecta prevederile HG nr. 1756/2006 cu modificările și completările

ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea

echipamentelor ce poartă inscripţionat în mod vizibil, lizibil și de neşters marcajul

european de conformitate CE, însoţit de indicarea nivelului garantat al puterii sonore;

18) Se vor alege trasee optime din punct de vedere al protecției mediului, pentru

deplasarea vehiculelor care transportă materiale de construcție care pot elibera în

atmosferă particule fine; transportul acestor materiale se va face pe cât posibil cu

vehicule dotate cu prelate;

19)Transportul materialelor și transportul utilajelor grele se va realiza pe traseele

stabilite, astfel încât să nu creeze disconfort locuitorilor din zonă;

20)Titularul proiectului răspunde pentru refacerea zonelor afectate de implementarea proiectului;

21)Terenul afectat temporar de lucrări, va fi adus la starea iniţială de utilizare;

22)Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare (alimentarea cu energie electrică, alimentarea cu apă pentru asigurarea necesităţilor igienico - sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaletă ecologică), împrejmuire cu gard din panouri metalice pentru protecţia organizării de șantier și a vecinătăţilor), după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

• lucrările de execuție se vor desfășura fără afectarea domeniului public și numai cu personal calificat;

• construcția obiectivului nu va afecta buna desfășurare a activităților desfășurate în imediata vecinătate;

• pentru accesul utilajelor de montaj și echipamentului necesar realizării lucrărilor propuse se vor folosi drumurile existente;

• construcțiile (baracamentele) și echipamentele provizorii necesare executării lucrărilor se vor amplasa în interiorul incintei;

• se va asigura curățenia permanentă în zona șantierului;

• contractantul execuției este responsabil pentru curățenia în incinta zonei unde se execută lucrările propuse;

• la execuția lucrărilor de execuție aferente prezentului proiect, constructorul va lua

toate măsurile necesare pentru respectarea normelor actuale de protecție și securitate a muncii; vor fi respectate prevederile OM nr. 119/2014, actualizat în 2018, privind aprobarea Normelor de igienă și sănătate publică, privind mediul de viață al populației;se vor respecta prevederile Legii nr. 74/2019 privind gestionarea siturilor potențial contaminate și a celor contaminate.

În conformitate cu prevederile OUG nr. 195/2005, aprobată prin Legea nr. 265/2006 privind protecția mediului, cu modificările și completările ulterioare:

- art. 15 alin. (2) lit. a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării;*

- art. 21, alin. (4) **”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului”.***

**Pentru legalitatea și autenticitatea documentelor depuse la dosar se face răspunzător titularul proiectului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține autorizația de mediu.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă

pentru protecția mediului care a parcurs procedura verifică respectarea prevederilor deciziei etapei de încadrare;

- anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

- anexa 5, art. 34, alin. (2) notificarea prevăzută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurător prevăzută la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

- art. 18, alin. (13) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**SEF SERVICIU A.A.A., ȘEF BIROU C.F.M.,**

**Codruta SAUCA Mirela MOISA**

**ÎNTOCMIT:**

**Consilier Mihaela MOISESCU**